stanford-oval/wikipedia huggingface dataset:
BAFTA Interactive Entertainment Awards

BAFTA Interactive Entertainment Awards on vuosittainen BAFTA:n järjestämä palkinto. Palkinto myönnettiin vuodesta 1998 vuoteen 2003, jolloin palkinto jakaantui kahdeksi: BAFTA Video Games Awards ja BAFTA Interactive Awards.
Ensimmäinen palkinnoista on nykyään British Academy Games Awards (lyhyesti BAFTA Games Awards) ja jälkimmäinen ei ole enää esillä promootiomateriaalissa.
Axxell

Axxellin Karjaan koulutuskeskus.
Axxell on Suomessa toimiva ruotsinkielinen ammatillinen ja yleissivistävä oppilaitos. Se toimii yhdeksällä paikkakunnalla, ja sillä on yhteensä noin 3 700 opiskelijaa. Axxell perustettiin vuonna 2008 yhdistämällä seitsemän aiemmin itsenäistä ammattioppilaitosta ja kansankorkeakoulua, ja sittemmin siihen on liittynyt kaksi muuta oppilaitosta.
Yksiköt

Axxell, Brusaby, Kemiö, Kemiönsaari
Axxell, Tammisaari, Raasepori
Axxell, Karjaa, Raasepori
Axxell, Kukumi, Pernaja, Loviisa
Axxell, Lapväärtti, Kristiinankaupunki
Axxell, Monikulttuurisuuskeskus (Espoo, Helsinki, Vantaa, Karjaa)
Axxell, Oppisopimuskeskus
Axxell, Parainen
Axxell, Aboa Mare, Turku
Axxell, Överby, Pehtorintie, Espoo
Aiheesta muualla

Koulun kotisivut
Bard

Bard voi tarkoittaa seuraavia:
Bard, kunta Aostanlaaksossa Italiassa
Bard, Googlen kehittämän chatbotin entinen nimi
Bard-le-Régulier, kunta Côte-d'Orin departementissa Ranskassa
Alexander Bard (s. 1961), ruotsalainen kirjailija, muusikko ja musiikkituottaja
Bard Jousimies, kuvitteellinen henkilö J. R. R. Tolkienin kirjoissa ja niihin perustuvissa elokuvissa.
Ashley Scott

| Ashley Scott |
| --- | --- |

Henkilötiedot
Koko nimi:  Ashley McCall Scott
Syntynyt: 13. heinäkuuta 1977 (ikä 47)  Metairie, Louisiana
Ammatti:  näyttelijä, malli
Näyttelijä
Aktiivisena:  2001–
Merkittävät roolit:  Asha Barlow (Dark Angel) Metsästäjätär (Batmanin tytär) Emily Sullivan (Jericho)
Aiheesta muualla
www.ashleyscott.com
IMDb 
Elonet
Ashley McCall Scott (s. 13. heinäkuuta 1977 Metairie, Louisiana) on yhdysvaltalainen näyttelijä ja entinen malli.
Ura

Ennen näyttelijänuraansa Scott loi uran mallina. Hän esiintyi aktiivisesti vaatekuvastoissa ja kiersi muotinäytöksissä muun muassa Miamissa, Pariisissa ja Lontoossa. Hänen kuviaan julkaistiin muun muassa lehtien Women's Wear Daily, Us Weekly ja Cosmogirl sivuilla.
Ura > Näyttelijänä

2000-luvun alussa Scott siirtyi näyttelemiseen. Ensimmäinen täyspitkä elokuva, josta hän sai osan, oli Steven Spielbergin ohjaama A.I. – Tekoäly, joka sai ensi-iltansa vuonna 2001. Hän esitti elokuvassa pientä roolia, hahmoa nimeltä Gigolo Jane. Samana vuonna hän teki ensimmäisen isomman roolinsa televisiosarjassa Dark Angel, jossa hän näytteli sarjan toisen kauden ensimmäisestä jaksosta alkaen. Scott esitti sarjassa Asha Barlow'n roolia yhteensä kymmenessä jaksossa. Vuonna 2002 hän sai pääroolin sarjasta Batmanin tytär (Birds of Prey), joka perustui löyhästi DC Comicsin sarjakuvaan Birds of Prey. Scott esitti sarjassa Batmanin ja Kissanaisen tytärtä Helena Kylea, supersankaria nimeltä Metsästäjätär. The WB -kanava lopetti sarjan tuotannon kolmentoista jakson jälkeen.
Batmanin tyttären jälkeen Scott on esiintynyt monissa elokuvissa, joista tunnetuimpia ovat S.W.A.T. (perustuu 1970-luvun televisiosarjaan), Walking Tall (perustuu vuonna 1973 ilmestyneeseen elokuvaan Lahjomaton sheriffi, alkuperäiseltä nimeltään Walking Tall) ja Pinnan alla. Vuodesta 2006 hän esitti Emily Sullivanin roolia CBS-kanavan draamasarjassa Jericho, joka lopetettiin vuonna 2008, kahden tuotantokauden jälkeen.
Yksityiselämä

Scott oli vuodesta 2004 vuoteen 2008 naimisissa tuottaja Anthony Rhulenin kanssa.
Aiheesta muualla

Kuvia tai muita tiedostoja aiheesta Ashley Scott Wikimedia Commonsissa
Ashley Scott Internet Movie Databasessa. (englanniksi)
Arthur Donner

Arthur Anders Donner (13. maaliskuuta 1884 Helsinki – 26. joulukuuta 1928 Helsinki) oli suomalainen insinööri ja Tampereen Pellava- ja Rautateollisuus Oy:n toimitusjohtaja.
Arthur Donnerin isä oli Helsingin yliopiston rehtori ja tähtitieteen professori Anders Severin Donner. Arthur Donner pääsi ylioppilaaksi Helsingin suomalaisesta yhteiskoulusta 1902 ja valmistui diplomi-insinööriksi Polyteknillisen opiston konerakennus- ja sähköteknilliseltä osastolta 1907. Hän erikoistui alunperin kutomateollisuusalalle ja harjoitteli ensin suomalaisissa tehtaissa, Skotlannin ja Irlannin tehtaissa ja sitten 1907–1908 eräissä saksalaisissa kehruutehtaissa sekä Belfastin kutomakonetehtaissa.
Donner tuli vuonna 1908 insinööriksi Tampereen Pellava- ja Rautateollisuus Oy:n kehruuosastolle. Hänestä tuli 1911 yhtiön kutomotehtaitten teknillinen johtaja ja 1913  yhtiön toinen toimitusjohtaja. Ensimmäisen maailmansodan aikana Donner johti yhtiön tuotannon laajennuksia sekä suuren vesivoimalaitoksen rakennustöitä. Voimalaitoksen valmistuttua tehtaiden käyttövoimaksi tuli kokonaan sähkö.
Donner vapautettiin vuonna 1919 pellavatehtaar teknillisen johtajan tehtävistä ja hän saattoi sitten keskittyä yhtiön uusien tuotantolaitosten rakentamiseen Anjalankoskelle Kymijoen varteen. Sinne valmistui Donnerin johdolla Inkeroisten vesivoimalaitos ja uusittiin kokonaan yhtiön puuhiomo. Vuodesta 1926 alkaen Donner toimi Tampereen Pellava- ja Rautateollisuus Oy:n toimitusjohtajana.
Donner oli johtokunnan jäsenenä Ph. U. Strengberg & C:o Oy:ssä, Etelä-Suomen Voima Oy:ssä, Oy Teknikassa ja Tampereen Puuvillateollisuus Oy:ssä. Donner oli jäsenenä Tampereen suojeluskunnassa, useissa kunnallisissa lautakunnissa, Tampereen Teknillisen Seuran ja Tampereen Teknillisen Opiston johtokunnissa sekä kutomateollisuuden keskusjärjestöissä.
Arthur Donner kuoli joulukuussa 1928 Saltzmanin yksityissairaalassa Helsingissä vaikean sydän- ja munuaisvian seurauksena.
Arthur Edvin Skogberg

Arthur Edvin Skogberg (18. syyskuuta 1856 Kristiinankaupunki – 23. syyskuuta 1894 Viipuri) oli suomalainen opettaja ja toimittaja.
Skogbergin vanhemmat olivat merikapteeni Johan Edvin Skogberg ja Maria Antoinette Lundholm. Hän valmistui ylioppilaaksi Vaasan lyseosta vuonna 1874 ja suoritti filosofian kandidaatin tutkinnon Helsingin yliopistossa vuonna 1882. Skogberg auskultoi Hämeenlinnan normaalikoulussa ja suoritti latinan ja suomen opettajan kokeet vuonna 1886.
Skogberg työskenteli Turun ruotsalaisen klassisen lyseon suomen kielen opettajana vuosina 1883–1885 ja yksityisen suomalaisen lyseon latinan ja ruotsin opettajana vuosina 1885–1886. Vuonna 1886 hän siirtyi Viipurin suomalaisen lyseon suomen ja latinan opettajaksi.
Skogberg toimitti Ahti-lehteä Kristiinankaupungissa vuonna 1879 ja avusti Wasa Tidningiä vuosina 1884–1886. Hän oli Viipurin Uutisten päätoimittaja vuonna 1888 ja viipurilaisen Östra Finlandin päätoimittaja vuosina 1889–1891. Skogberg harrasti kotikaupunkinsa ja Viipurin läänin historian tutkimusta. Hän kuoli 38-vuotiaan tuberkuloosiin.
Arvo T. Inkilä

Arvo Taavi Inkilä (30. kesäkuuta 1907 Valkeala - 31. elokuuta 1941 Uusikirkko) oli suomalainen filosofian maisteri ja kielitieteilijä.
Arvo T. Inkilä oli muun muassa Juvan murteen sanaston kerääjä. Hän teki 1930-luvun lopulla matkoja Ruotsin ja Norjan suomalaisseuduille.
Jalkaväkirykmentti 46:n 5. komppaniassa korpraalina palvellut Arvo T. Inkilä kaatui jatkosodan aikana Karjalan kannaksella Inon Metsäkylässä 31. elokuuta 1941. Hänet on haudattu Tuohikotin sankarihautausmaalle Kouvolassa.
Julkaisuja

Vanhan kirjasuomen ylistää. Virittäjä 32/1932
Puintihäkki - Suomalaisen riihikaluston erikoisuus. Suomen muinaismuistoyhdistys, Helsinki 1937
Post- ja prepositiokonneksioista. Virittäjä 2/1938
Vento. Virittäjä 3/1938
Vuorokauden ositus ja ilmansuunnat vanhojen juvalaisten tietämyksessä. Helsinki 1938
Sanakirjatyömaalta. 3; kirj. Arvo T. Inkilä ym.  Sanakirjasäätiö, Helsinki 1938
Goethen kaikua Poppiuksen runossa. Virittäjä 43/1939
Kirjallisuutta

Martti Rapola : Maisterien Olli Artimon, Eino Lepistön ja Arvo T. Inkilän muistoksi. Virittäjä 3-4/1941
Aiheesta muualla

Arvo T. Inkilän lehtiartikkeleita:
Kansantietouden kerääjiä 8. Opettaja Aleksander Väätänen, Kotiseutu : Suomen kotiseutututkimuksen äänenkannattaja, 01.01.1936, nro 4, s. 30, Kansalliskirjaston digitaaliset aineistot
Ankkapurha, Ankkapurha, 01.01.1939, nro 1, s. 9, Kansalliskirjaston digitaaliset aineistot
Sosiaalisia erikoispiirteitä Tytärsaaren hylkeenpyytäjä-kalastajien elämästä, Ankkapurha, 01.01.1939, nro 1, s. 88, Kansalliskirjaston digitaaliset aineistot
Kiinan maalaustaiteen kauneusarvoja, Helsingin Sanomat, 27.08.1939, nro 229, s. 10, Kansalliskirjaston digitaaliset aineistot
Suomalaisen luonteen ongelma. Vermlannin matkan antamia ajatuksia, Helsingin Sanomat, 22.11.1939, nro 316, s. 4, Kansalliskirjaston digitaaliset aineistot
BAC TSR-2

Ainut täysin toimiva koemalli XR219, BAC:n Wartonin tehtaalla. Kuva kesältä (11. kesäkuuta) 1966.
BAC TSR-2 on kahdella suihkumoottorilla varustettu brittiläinen taktinen tiedustelu- ja pommituskone. Konetyypin suunnittelija ja aiottu valmistaja oli British Aircraft Corporation (BAC). Koneesta valmistui täysin lentäväksi ja testikäyttöön kuitenkin pelkkä prototyyppiversio (XR219), 22 aihion (engl. airframe) ohella. Se ei onnistunut täyttämään täysin sille asetettuja odotuksia. Moottorit olivat tyyppiä Bristol-Siddeley Olympus. Konstruktiona olivat ylätasoiset deltasiivet, joissa alaspäin kääntyvät winglet-kärjet. Peräsinten muotoilu oli perinteinen, eikä niissä ollut erityisiä poikkeuksia.
Koneelle asetettiin tavoitteeksi lentää ainakin 40 000 jalan eli 12 000 metrin korkeudell ja yli 2.0 Machin luvun nopeudella. Pommitustehtävissä tavoitteeksi asetettiin matalalennolla tehtävät taktiset, myöhemmin myös strategiset (megatonni-luokan) ydinpommitukset 1,3 Machin nopeudella.
Kone olisi kyennyt kuljettamaan koneen sisäisenä pommilastina joko noin 2 700 kg konventionaalisia räjähdepommeja taikka 2 kappaletta WE-177 A/B-tyypin ydinpommeja. Ulkopuolisissa ripustimissa kyettiin kuljettamaan puolustusaseistuksena ilmataisteluohjuksia. Aseistusta yhteensä enintään 4 500 kg, josta 1 800 kg asekuormaa ulkoisesti siipien ripustuskiinnikkeissä.
BAC TSR-2:n kehittelytyö alkoi vuoden 1958 aikana. Koneen ensilento oli 27. syyskuuta 1964.
Konetyypin käytön hylkääminen merkitsi käytön pidentymistä eli jatkoaikaa monelle muulle Kuninkaallisten ilmavoimien konetyypille, muiden muassa V-pommittajille. Ne eivät pystyneet ylittämään äänen nopeutta. BAC TSR-2 jakoi jokseenkin vastaavanlaisen kohtalon, yhdessä Avro Canada CF-105 Arrow:n kanssa. Rynnäkköpommittajan paikan otti lähinnä Blackburn Buccaneer, sekä toissijaisesti myös SEPECAT Jaguar.
BAC TSR-2, kone XR220.
Aiheesta muualla

http://www.militaryfactory.com/aircraft/detail.asp?aircraft_id=306
http://www.airvectors.net/avtsr2.htmlba%5Bvanhentunut+linkki%5D
http://www.aviastar.org/air/england/bac_tsr-2.php
http://www.ausairpower.net/Profile-BAC-TSR.2.html
http://www.unrealaircraft.com/classics/tsr2.php
http://www.spyflight.co.uk/tsr2.htm (Arkistoitu – Internet Archive)
http://www.tsr2.info/
http://hushkit.wordpress.com/2012/05/14/the-bac-tsr-2-bombing-the-myth/
http://www.wingweb.co.uk/aircraft/BAC_TSR-2.html (Arkistoitu – Internet Archive)
http://www.avionslegendaires.net/avion-militaire/bac-tsr-2/ (ranskaksi)
http://www.airwar.ru/enc/bomber/tsr2.html (venäjäksi)
http://www.pienoismallit.net/galleria/malli_7270/ (suomeksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Asuntoloukku

| Asuntoloukku> Duplex |
| --- | --- |

Ohjaaja:  Danny DeVito
Käsikirjoittaja:  Larry Doyle
Tuottaja:   Ben Stiller  Drew Barrymore  Bob Weinstein  Harvey Weinstein  Larry Doyle  Stuart Cornfeld  Nancy Juvonen 
Säveltäjä:  David Newman
Kuvaaja:  Anastas Michos
Leikkaaja:  Greg Hayden
Pääosat:   Ben Stiller  Drew Barrymore 
Valmistustiedot
Valmistusmaa:  Yhdysvallat
Tuotantoyhtiö:  Flower Films Red Hour Productions FilmColony Miramax
Levittäjä:  Miramax Netflix
Ensi-ilta:  2003
Kesto:  91 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Asuntoloukku (Duplex) on vuonna 2003 ensi-iltansa saanut Danny DeViton ohjaama musta komediaelokuva, jonka pääosissa nähdään Ben Stiller ja Drew Barrymore.
Juoni

Nuori kirjailija-toimittajapariskunta (Stiller ja Barrymore) löytää hienon asunnon arveluttavan alhaisella hinnalla. Elämä muuttuu painajaiseksi, kun yläkerran herttaiseksi vanhukseksi luultu vuokralainen (Eileen Essell) osoittautuukin sinnikkääksi häiriköksi. Mies ei saa kirjoitetuksi romaaniaan, ja vaimo menettää työnsä. Mummosta on siis päästävä eroon keinolla millä hyvänsä.
Arvioita

Turun Sanomien Päivi Valotien mielestä Asuntoloukku on yhden vitsin varaan rakennettu yllätyksetön tarina, jossa erityisesti häiritsee kaksi asiaa: se, että elokuvan huumori perustuu silkalle ilkeilylle ja inhottavuuksille, ja se että tarinan juppipariskunta on kirjoitettu keräämään katsojan kaikki sympatiat samalla kun vanha nainen esitetään silkkana hirviönä, joka joutaisikin kuolla.
Ashes to Ashes

Ashes to Ashes voi tarkoittaa ainakin seuraavia asioita:
Hautajaiset

”Ashes to ashes, dust to dust” on anglikaanisissa hautajaisissa käytetty englanninkielinen fraasi, jota käytetään siunattaessa vainajaa hautaan. Sanat viittaavat Ensimmäiseen Mooseksen kirjaan (3:19) ja Hesekielin kirjaan (28:18).
Kirjallisuus

Ashes to Ashes, Harold Pinterin kirjoittama näytelmä vuodelta 1996
Ashes to Ashes, Tami Hoagin kirjoittama rikosromaani vuodelta 1999
Elokuva ja televisio

Ashes to Ashes, brittiläinen vuosina 2008–2010 tuotettu televisiosarja, joka on jatkoa Life on Mars -sarjalle
Ashes to Ashes, brittiläinen independent-toimintaelokuva vuodelta 1999
Koston paholainen (engl. Pumpkinhead: Ashes to Ashes), Pumpkinhead-elokuvasarjan kauhuelokuva vuodelta 2006
Musiikki

”Ashes to Ashes”, David Bowien kappale vuoden 1980 albumilta Scary Monsters (and Super Creeps)
”Ashes to Ashes”, Faith No Moren kappale vuoden 1997 albumilta Album of the Year
”Ashes to Ashes”, Blind Guardianin kappale vuoden 1992 albumilta Somewhere Far Beyond
Ashes to Ashes, David Shankle Groupin albumi ja sen nimikappale vuodelta 2003.
Ashes to Ashes, Chelsea Grinin albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ashes to Ashes”, voi hakea sivunnimihaulla, laajalla sivunnimihaulla tai tekstihaulla.
Argyll ja Bute

| Argyll and Bute Earra-Ghaidheal agus Bòd |
| --- | --- |
 Maisemaa Islayn saarella
 Alueen sijainti Skotlannissa
 Koordinaatit: 56°00′N, 06°00′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Lochgilphead
Pinta-ala:  6 909 km²
Väkiluku (2015):  86 890
 – väestötiheys:  12,6 as./km²
Lyhenteet:  
 – ISO 3166:  GB-AGB
 
Hallintoalueen internetsivut
Argyll ja Bute (engl. Argyll and Bute, gaeliksi Earra-Ghaidheal agus Bòd) on yksi Skotlannin 32:sta hallintoalueesta (council area). Argyll ja Bute on pinta-alaltaan Skotlannin toiseksi suurin hallintoalue. Siellä on arviolta 86 890 asukasta (vuonna 2015) ja sen pinta-ala on 6 909 neliökilometriä. Sen pääkaupunkina toimii Lochgilphead.
Alueen kylät ja kaupungit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Achahoish  Airdeny  Appin  Ardbeg  Arden  Ardfern  Aldochlay  Ardlui  Ardmay  Ardgartan  Ardpeaton  Ardrishaig  Arduaine  Arrochar  Barcaldine  Bellochantuy  Benderloch |  Blairglas  Bonawe  Bowmore  Cairndow  Cardross  Carradale  Clachan  Cairnbaan  Campbeltown  Clachan of Glendaruel  Cladich  Clynder  Colgrain  Colintraive  Connel  Coulport  Cove |  Craigendoran  Craighouse  Craignure  Craobh Haven  Crarae  Crinan  Dalavich  Dalmally  Druimdrishaig  Drumlemble  Duchlage  Dunbeg  Dunoon  Edentaggart  Faslane Port  Ford  Furnace |  Garelochhead  Geilston  Glenbarr  Glenmallan  Grogport  Helensburgh  Innellan  Inveraray  Inverbeg  Inveruglas  Kames  Keillmore  Kilberry  Kilchenzie  Kilcreggan  Kilmadan  Kilmartin |  Kilmore  Kilmun  Kilninver  Kilmelford  Lagavulin  Lochawe  Lochgair  Lochgilphead  Luss  Machrihanish  Millhouse  Minard  Muasdale  Oban  Ormsary  Otter Ferry  Peninver |  Portavadie  Port Askaig  Port Bannatyne  Port Charlotte  Port Ellen  Portincaple  Portnahaven  Portkil  Rahane  Rhu  Rosneath  Rothesay  Saddell  Salen  Sandbank  Shandon  Skipness |  Southend  Stewarton  Strachur  Succoth  Tarbert  Tarbet  Tayinloan  Taynuilt  Tayvallich  Tighnabruaich  Tobermory  Torinturk  Toward  Whistlefield  Whitehouse |
Alueen saaret

| 0 | 1 | 2 |
| --- | --- | --- |
|  Buten saari  Cara  Coll  Colonsay  Davaar Island  Fladda  Gigha  Glunimore Island  Gometra  Gunna |  Inchmarnock  Iona  Islay  Jura  Kerrera  Lismore  Luing  Treshnish Isles  Firth of Lorn  Mull |  Sanda  Scarba  Seil (ei aina luokitella saareksi)  Sheep Island  Shuna  Staffa  Texa  Tiree  Ulva |
Aiheesta muualla

Kuvia tai muita tiedostoja aiheesta Argyll ja Bute Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Beatrix Schuba

| Mitalit | Mitalit | Mitalit |  |
| --- | --- | --- | --- |
|  Beatrix Schuba |  Beatrix Schuba |  Beatrix Schuba |  |
Maa:   Itävalta
Naisten taitoluistelu
|  Olympialaiset  |  Olympialaiset  |  Olympialaiset  |  |
|  Kultaa | Sapporo 1972 | yksinluistelu |  |
Beatrix ("Trixi") Schuba (s. 15. huhtikuuta 1951 Wien) on itävaltalainen taitoluistelija. Hän voitti naisten yksinluistelussa kultaa vuoden 1972 talviolympialaisissa Sapporossa. Tätä ennen hän oli vuoden 1968 talviolympialaisissa Grenoblessa jäänyt yksinluistelussa viidennelle sijalle.
Schuba voitti taitoluistelun maailmanmestaruuden vuosina 1971 ja 1972; lisäksi hän sai maailmanmestaruuskilpailuissa hopeaa vuosina 1969 ja 1970. Euroopan-mestaruuskilpailuissa hän voitti kultamitalit myös vuosina 1971 ja 1972, ja niiden lisäksi hän sai hopeaa 1970 ja pronssia 1968 ja 1969.
Asuntopulan aikana

| Asuntopulan aikana> One Week |
| --- | --- |

Ohjaaja:  Edward F. Cline  Buster Keaton
Käsikirjoittaja:  Edward F. Cline Buster Keaton
Tuottaja:  Joseph M. Schenck
Säveltäjä:  Irving Berlin
Kuvaaja:  Elgin Lessley
Leikkaaja:  Buster Keaton
Pääosat:  Buster Keaton Sybil Seely Joe Roberts
Valmistustiedot
Valmistusmaa:  Yhdysvallat
Levittäjä:  Metro Pictures
Ensi-ilta:  1920
Kesto:  19 minuuttia
Alkuperäiskieli:  englanti (välitekstit)
Aiheesta muualla
IMDb 
Elonet
AllMovie
Infobox OKNimi-testi OK: 
Asuntopulan aikana (One Week, DVD-levityksessä suom. myös Viikko rakennusmiehenä) on Buster Keatonin ohjaama lyhyt komediaelokuva vuodelta 1920.
Elokuva on valittu Yhdysvaltain Kongressin kirjaston Kansalliseen elokuvarekisteriin.
Näyttelijät

| 0 | 1 | 2 |
| --- | --- | --- |
|  Buster Keaton  | … |   sulhanen   |
|  Sybil Seely  | … |  morsian   |
|  Joe Roberts  | … |  pianonkantaja   |
Aiheesta muualla

One Week (Arkistoitu – Internet Archive), International Buster Keaton Society
At Reading Festival 1992

At Reading Festival 1992 on yhdysvaltalaisen grunge-yhtyeen Nirvanan vuonna 2007 julkaistu DVD, joka sisä sisältää yhtyeen tunnetun esiintymisen Reading festivaaleilla 30. elokuuta 1992. Konsertissa yhtye esitti ensimmäistä kertaa kappaleen "tourette's", joka julkaistiin hieman yli vuosi keikan jälkeen studioversiona albumilla In Utero.
Kappalelista

Drain You
Aneurysm
School
Sliver
In Bloom
Come As You Are
Lithium
About a Girl
tourette's
Polly
Lounge Act
Smells Like Teen Spirit
On a Plain
Negative Creep
Been a Son
All Apologies
Blew
Dumb
Stay Away
Spank Thru
Love Buzz
The Money Will Roll Right In
D-7
Territorial Pissings
Muusikot

Kurt Cobain - laulu, kitara
Krist Novoselic - basso
Dave Grohl - rummut, taustalaulu
Beatriz

Beatriz -nimisiä henkilöitä ovat muun muassa:
Beatriz (1373 – n. 1420), Portugalin kuninkaan Ferdinand I:n tytär
Beatriz da Conceição (1939–2015), portugalilainen fadolaulaja
Beatriz Ferreira (s. 1992), brasilialainen nyrkkeilijä ja maailmanmestari
Beatriz Haddad Maia (s. 1996), brasilialainen tennispelaaja
Beatriz Merino (s. 1947), perulainen juristi ja poliitikko, Perun pääministeri 2003
Beatriz Zaneratto João (s. 1993), brasilialainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beatriz”, voi hakea sivunnimihaulla, laajalla sivunnimihaulla tai tekstihaulla.
Arabiemiraattien jääkiekkomaajoukkue

| Yhdistyneet arabiemiraatit |
| --- | --- |

Lempinimi:  Team Dubai
Liitto:  UAE Ice Hockey Association
Valmentaja:   David Rich
Eniten otteluita:  Omar Al Shamisi (34)
Eniten maaleja:  Juma Al Dhaheri (20)
Eniten pisteitä:  Juma Al Dhaheri (34)
IIHF-ranking:  rankingsijaa ei määritetty. (27.5.2024)
Ensimmäinen ottelu
  Arabiemiraatit 4–0 Thaimaa  (Changchun, Kiina; 26. tammikuuta 2007) 
Suurin voitto
  Arabiemiraatit 25–0 Bahrain  (Astana, Kazakstan; 31. tammikuuta 2011) 
Suurin tappio
  Kazakstan 38–0 Arabiemiraatit   (Changchun, Kiina; 27. tammikuuta 2007) 
Yhdistyneiden arabiemiraattien jääkiekkomaajoukkue on Arabiemiraattien edustusjoukkue kansainvälisessä jääkiekossa. Maa on liittynyt Kansainvälisen jääkiekkoliiton IIHF:n jäseneksi vuonna 2001. Vuonna 2021 maassa oli neljä jäähallia ja 155 rekisteröitynyttä miesjääkiekkoilijaa. Vuonna 2023 pelaajien määrä oli kasvanut vain muutamalla ja halleja oli viisi. Arabiemiraateissa on parhaat edellytykset jääkiekkoilulle Arabimaissa.
Historiaa

Arabiemiraateissa on pelattu jääkiekkoa 1980-luvulta asti. Maajoukkue sijoitettiin jääkiekon maailmanrankingiin toukokuussa 2010, jolloin se oli listan kolmanneksi viimeinen, eli 47. sijalla. Joukkue otti ensi kertaa osaa maailmanmestaruuskilpaihin niiden 3. divisioonassa vuonna 2010.
Historiaa > 2010-luvulla

Kausilla 2011–2016 joukkueen valmennuksessa on toiminut suomalainen Juhani Ijäs, joka on ollut pääasiassa joukkueen apuvalmentajana, mutta myös hetkellisesti päävalmentajana. Joukkueen valmennustehtävissä on toiminut myös suomalainen Matti Fagerström kausina 2011–2012 ja 2012–2013 sekä uudelleen kaudesta 2014–2015 kauteen 2016–2017. Jääkiekko on maassa suosittu harrastuslaji, mutta peleissä ei vielä vuonna 2018 ollut suuria katsojamääriä. Joukkueessa ei aina ole ollut paikallisia pelaajia riittävästi, joten sen vuoksi joukkueessa on pelannut myös yksi suomalainen, hämeenlinnalainen Jussi Korvakangas.
Vuonna 2019 maa isännöi maailmanmestaruuskilpailujen 3. divisioonan karsintoja. Maa voitti karsinnat.